Document ID: 32006R1165

NARIADENIE KOMISIE (ES) č. 1165/2006
z 28. júla 2006,
ktorým sa opravuje nariadenie (ES) č. 1001/2006 o stanovení maximálnej výšky pomoci na koncentrované maslo pre 12. jednotlivú verejnú súťaž vyhlásenú v rámci stálej verejnej súťaže podľa nariadenia (ES) č. 1898/2005
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami (1), a najmä na jeho článok 10,
so zreteľom na nariadenie Komisie (ES) č. 1898/2005 z 9. novembra 2005, ktorým sa stanovujú podrobné pravidlá vykonávania nariadenia Rady (ES) č. 1255/1999, pokiaľ ide o opatrenia na predaj smotany, masla a koncentrovaného masla na trhu Spoločenstva (2),
keďže:
(1)
Nariadením Komisie (ES) č. 1001/2006 (3) sa stanovila výška pomoci na koncentrované maslo určená v článku 53 ods. 4 nariadenia (ES) č. 1898/2005 pre 12. jednotlivú verejnú súťaž vyhlásenú v rámci stálej verejnej súťaže podľa nariadenia (ES) č. 1898/2005.
(2)
V dôsledku administratívnej chyby výška zábezpeky za konečné použitie stanovená v druhom pododseku článku 1 nariadenia (ES) č. 1001/2006 nezodpovedá skutočnej výške, ktorá sa má stanoviť.
(3)
Nariadenie (ES) č. 1001/2006 preto treba zodpovedajúcim spôsobom opraviť. Keďže správna výška zábezpeky je nižšia ako pôvodne určená suma, mala by sa táto oprava začať uplatňovať odo dňa nadobudnutia účinnosti nariadenia (ES) č. 1001/2006,
PRIJALA TOTO NARIADENIE:
Článok 1
Druhý pododsek článku 1 nariadenia (ES) č. 1001/2006 sa nahrádza takto:
„Zábezpeka za konečné použitie určená v článku 53 ods. 4 nariadenia (ES) č.1898/2005 sa stanovuje na 22 EUR/100 kg.“
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 1. júla 2006.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 28. júla 2006

Labels: 3
17
19